Projekt 11356R/M Admirál Grigorovič

Admirál Grigorovič (Projekt 11356R/M) je trieda raketových fregát ruského námorníctva, vyrábaná pre Čiernomorskú flotilu. Sú to viacúčelové fregaty, určené pre bojové operácie proti hladinovým lodiam a ponorkám, pričom sú zároveň schopné odrážať letecké útoky.

Stavba 
Od roku 2005 začalo Ruské námorníctvo pociťovať naliehavú potrebu modernizácie a obnovy svojich bojových lodí. Priemerný vek hladinových plavidiel bol asi 20 rokov a ďalším problémom bola veľká typová rôznorodosť. V tom čase sa napríklad v ruskom námorníctve nachádzalo osem hliadkových lodí zo siedmych rôznych projektov, čo spôsobovalo veľké problémy s dodávkami náhradných dielov a opráv. Zavedenie nových lodí projektov 22350 a 20380 sa oneskorilo kvôli ťažkostiam pri návrhu lodí a samotnej výstavbe. Z tohto dôvodu bolo prijaté rozhodnutie, postaviť triedu fregát na základe projektu 11356. To bola v danej dobe najschodnejšia cesta,  keďže v ruských lodeniciach už prebiehala produkcia podobných lodí pre Indické námorníctvo (trieda Talwar). Výberového konania sa zúčastnili dve firmy – Objedinenaja priborostrajiteľnaja korporacia a Objedinenaja sudostrajiteľnaja korporacia. Víťazom sa stala druhá z uvedených spoločností, ktorá má výrobný závod Jantar v Kaliningrade.

V rokoch 2010 a 2011 podpísalo Ministerstvo obrany dva kontrakty celkovo na výstavbu šiestich lodí. Každá zo zmlúv predstavovala zákazku vo výške 40 miliárd rubľov, t.j. jednotková cena každej fregaty bola asi 13 miliárd rubľov.

Výstavba prvej z lodí, fregaty Admirál Grigorovič, sa začala 18. decembra 2010. Na vodu bola spustená o štyri roky neskôr a dňa 11. marca 2016 bola slávnostne zaradená do služby. O tri mesiace neskôr vstúpila do aktívnej služby i fregata Admirál Essen. Do konca roka 2016 sa plánuje zaradiť do Čiernomorskej flotily aj tretiu z lodí, fregatu Admirál Makarov, ktorá je momentálne v štádiu skúšok. Zvyšné tri fregaty sú ešte rozostavané, avšak tie boli predané Indii. Motory pre lode totiž zabezpečovala ukrajinská firma Zorja-Mašprojekt, ktorá po ruskej anexii Krymu a vyostrení ukrajinsko-ruských vzťahov odstúpila od zmluvy.

Konštrukcia 
Fregaty triedy Admirál Grigorovič konštrukčne vychádzajú z fregát triedy Talwar (Projekt 11356), ktoré Rusko postavilo pre Indické námorníctvo na báze lodí triedy Burevestnik (Projekt 11351). Fregaty triedy Admirál Grigorovič sú dlhé  a široké . Ich ponor je  a bojový výtlak 4035 ton. Pri konštruovaní lode bola použitá "stealth" technológia, s cieľom zvýšiť ochranu fregaty a jej šance na prežitie v boji. Taktiež boli realizované opatrenia na zníženie hladiny akustickej stopy. 

Pohon zabezpečuje ukrajinská dvojhriadeľová plynová turbína typu COGAG, ktorá sa skladá z dvoch pohonných turbín DS-71 a dvoch turbín s prídavným spaľovaním DT59.1. Celkový výkon tejto pohonnej sústavy je 60900 koní (45400 kW). Fregaty dokážu vyvinúť maximálnu rýchlosť 30 uzlov (/h). Pri rýchlosti 14 uzlov sú schopné preplávať 4850 námorných míľ () a na mori vydržia 30 dní.

Fregaty sú vybavené prehľadovým 3D rádiolokátorom Fregat M2EM, určeným na detekciu vzdušných cieľov. Radar dokáže odhaliť stíhacie lietadlo na vzdialenosť  a raketu na . Ďalším senzorom je prehľadový 3D rádiolokátor Pozitiv-M1.2, určený na detekciu vzdušných a hladinových cieľov. Pre zvýšenie vlastnej obranyschopnosti sú plavidlá vybavené systémom elektronického boja PK-10. Ten je namontovaný na oboch stranách lode a môže vystreliť až desať návnad na oklamanie prichádzajúcich protilodných rakiet.

Hlavnú výzbroj fregaty zastupuje raketový systém Kalibr-NK, schopný ničiť hladinové ciele na vzdialenosť väčšiu ako  alebo zasahovať pozemné ciele až na vzdialenosť . Protilietadlovú výzbroj predstavuje 24 rakiet systému Štiľ-1, čo je v podstate námorná verzia systému PVO “Buk”. Rakety 9M317ME s poloaktívnym rádiolokačným navádzaním dokážu zasiahnuť cieľ na vzdialenosť . Sú schopné ničiť vzdušné ciele vo výške  a vystreľované môžu byť každé 2 sekundy. Ochranu lode pred leteckým útokom zabezpečujú i rakety systému Igla-1 s infra-červeným navádzaním, ktoré sú schopné zasiahnuť vzdušný cieľ do výšky . Doplnkovú výzbroj predstavuje kanón A-190 s kadenciou 80 výstrelov za minútu a dostrelom viac ako . Systém riadenia paľby zabezpečuje 5P-10E Puma. Na ničenie nepriateľských ponoriek sú určené vrhače raketových hlbinných bômb RBU-6000 alebo štyri torpédomety DTA-53-956, vypúšťajúce torpéda SET-65 a 53-65K.

V zadnej časti paluby sa nachádza pristávacia plocha pre vrtuľníky Ka-27PL/M, určených na ničenie ponoriek.

Nasadenie

Ruská intervencia v Sýrii proti odporcom režimu Baššára al-Asada 
Dňa 15. novembra 2016 bola prvýkrát bojovo nasadená fregata Admirál Grigorovič, ktorá zaútočila na niekoľko pozícií teroristov Islamského štátu pomocou raketového systému Kalibr-NK. Útok bol koordinovaný s údermi z raketového pobrežného systému Bastion. Operácie sa zúčastnil taktiež lietadlový krížnik Admirál Kuznecov, z ktorého paluby vzlietli stíhačky Su-33.

Fregaty

Referencie 

Ruské vojnové lode